Luonnos lausunnolle 6 2 2020

Valtioneuvoston asetus

maatalousmaan kipsikäsittelyyn myönnettävästä tuesta

Valtioneuvoston päätöksen mukaisesti säädetään valtion talousarviosta annetun lain (423/1988) 7 c §:n ja vesienhoidon ja merenhoidon järjestämisestä annetun lain (1299/2004) xxx nojalla, sellaisena kuin niistä ovat 7 c § laissa 689/2001 laissa ja [täydentyy]:

1 §

Soveltamisala ja tavoite

Tästä asetusta sovelletaan maatalousmaan kipsikäsittelyyn myönnettävään tukeen.

Tavoitteena on vähentää maataloudesta aiheutuvaa vesistöjen ravinnekuormitusta kipsikäsittelyllä.

2 §

Euroopan unionin lainsäädännön soveltaminen

Myönnettäessä tämän asetuksen nojalla tukea sovelletaan tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti annetun komission asetuksen (EU) N:o 702/2014 (*EU:n maatalouden ryhmäpoikkeusasetus*) I ja II lukua sekä 14 artiklaa.

3 §

Määritelmät

Tässä asetuksessa tarkoitetaan

1) *maatalousmaalla* kasvien tuotantoa varten viljeltyä maata ja viljelyyn käytettävissä olevaa kesantoa, peltoa, pysyvien nurmien ja pysyvien laidunten tai pysyvien viljelykasvien alaa;

2) *kipsillä* kipsiä, joka on kalsiumsulfaattia ja sisältää kaksi kidevettä (CaSO4 · 2H2O) ja jonka tyyppinimi kuuluu joko kansalliseen lannoitevalmisteiden tyyppinimiluetteloon tai EY-lannoitteiden osalta lannoiteasetuksen liitteenä julkaistavaan Euroopan yhteisön (EY) lannoitetyyppien luetteloon tai on saatettu markkinoille Suomessa asetuksen (EU) 2019/515 perusteella (vastavuoroinen tunnustaminen);

3) *kipsikäsittelyllä* toimia, joihin voi kuulua kipsin hankinta, kuljetus ja varastointi, kipsin levittäminen ja muokkaaminen maatalousmaahan sekä muut vastaavat käsittelyyn liittyvät toimet.

4 §

Tuettava toiminta

Tuettava toiminta on maatalousmaan kipsikäsittely.

5 §

Tukihakemuksen sisältövaatimukset

Tukihakemuksen on sisällettävä seuraavat tiedot:

1) hakijan nimi ja yrityksen osalta sen koko;

2) hankkeen tai toiminnan alkamis- ja päättymispäivä;

3) hankkeen tai toiminnan toteutuspaikka;

4) muun julkisen rahoituksen muoto ja määrä;

5) muut olennaiset kipsikäsittelyyn toteuttamiseen liittyvät seikat.

Jos tukea haetaan vuokramaalle, hakemuksen on sisällettävä myös tieto siitä, ettei maanvuokrasopimus estä kipsikäsittelyä.

6 §

Tuen myöntämisen edellytykset ja rajoitukset

Tuen myöntämisen edellytyksenä on, että maatalousmaata käytetään yksivuotisten tai monivuotisten kasvien viljelyyn, ja se soveltuu ominaisuuksiltaan ja sijainniltaan kipsin levitykseen.

Tukea ei voida myöntää kipsikäsittelylle, joka tehdään happamalla sulfaattimaalla tai pohjavesialueella tai talousvesikaivon läheisyydessä sijaitsevalla taikka Natura 2000 -verkostoon kuuluvalla maatalousmaalla.

Elinkeino-, liikenne- ja ympäristökeskus ei saa myöntää tukea sellaiselle vaikeuksissa olevalle yritykselle, jota tarkoitetaan suuntaviivoista valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen annetussa komission tiedonannossa (2014/C 249/01).

Tukea ei saa myöntää eikä myönnettyä tukea antaa, jos tuen hakija ei ole noudattanut eräiden valtion tukea koskevien Euroopan yhteisöjen säännösten soveltamisesta annetun lain (300/2001) 1 §:ssä tarkoitettua tuen takaisinperintäpäätöstä.

7 §

Tuen laskentaperuste ja määrä

Kipsikäsittelyn arvo lasketaan kipsikäsitellyn maatalousmaan pinta-alan ja kipsin määrän perusteella sekä siihen liittyvien palveluiden hinnasta. Tuki voi sisältää arvonlisäveron, vaikka tuen saaja ei voi vähentää sitä omassa verotuksessaan.

Myönteisen tukipäätöksen on sisällettävä tuen euromääräinen enimmäismäärä. Tuen laskemisessa käytettävät luvut on ilmaistava siten kuin EU:n maatalouden ryhmäpoikkeusasetuksen 7 artiklan kohdissa 1-4 ja 6 kohdissa säädetään.

8 §

Kirjanpito

Tuen saajan on pidettävä hankkeesta kirjanpitolain (1336/1997) mukaista kirjanpitoa erillisellä kustannuspaikalla tai muulla tavalla siten, että tuen käytön valvonta on vaikeudetta mahdollista. Tuen saajan on säilytettävä kaikki tuettavan hankkeen toteuttamiseen liittyvät tositteet kirjanpitolain mukaisesti.

9 §

Raportointi ja säilytysvelvollisuus

Elinkeino-, liikenne- ja ympäristökeskuksen on pyydettäessä toimitettava maa- ja metsätalousministeriölle Euroopan unionin maatalouden ryhmäpoikkeusasetuksen 12 artiklassa tarkoitetut tiedot.

Elinkeino-, liikenne- ja ympäristökeskuksen on säilytettävä tukemiseen liittyvä Euroopan unionin maatalouden ryhmäpoikkeusasetuksen 13 artiklassa tarkoitettu asiakirja-aineisto kymmenen vuoden ajan.

10 §

Voimaatulo

Tämä asetus tulee voimaan XX päivänä XXkuuta 202X ja on voimassa XX päivään XXkuuta 202x.